**PASLAUGOS TEIKIMO APRAŠYMAS**

**DĖL KAIŠIADORIŲ SAVIVALDYBĖS SUTIKIMŲ TIESTI SUSISIEKIMO KOMUNIKACIJAS, INŽINERINIUS TINKLUS IR STATYTI JIEMS FUNKCIONUOTI BŪTINUS STATINIUS, ĮRENGTI PLOKŠČIUOSIUS HORIZONTALIUS INŽINERINIUS STATINIUS VALSTYBINĖJE ŽEMĖJE, KURIOJE NESUFORMUOTI ŽEMĖS SKLYPAI IŠDAVIMO**

|  |  |
| --- | --- |
| Paslaugos pavadinimas | Kaišiadorių savivaldybės sutikimų tiesti susisiekimo komunikacijas, inžinerinius tinklus ir statyti jiems funkcionuoti būtinus statinius, įrengti plokščiuosius horizontalius inžinerinius statinius valstybinėje žemėje, kurioje nesuformuoti žemės sklypai išdavimas |
| Teisės aktai, reguliuojantys paslaugos teikimą | Lietuvos Respublikos statybos įstatymas |
|  | <https://www.e-tar.lt/portal/lt/legalActEditions/TAR.F31E79DEC55D> |
|  | Statybos techninis reglamentas STR 1.05.01:2017 „Statybą leidžiantys dokumentai. Statybos užbaigimas. Nebaigto statinio registravimas ir perleidimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“, patvirtintas Lietuvos Respublikos aplinkos ministro 2016 m. gruodžio 12 d. įsakymu Nr. D1-878 „Dėl statybos techninio reglamento STR 1.05.01:2017 „Statybą leidžiantys dokumentai. Statybos užbaigimas. Nebaigto statinio registravimas ir perleidimas. Statybos sustabdymas. Savavališkos statybos padarinių šalinimas. Statybos pagal neteisėtai išduotą statybą leidžiantį dokumentą padarinių šalinimas“ patvirtinimo“ (toliau – Reglamentas) |
|  | <https://www.e-tar.lt/portal/lt/legalActEditions/585f9850c05211e688d0ed775a2e782a> |
|  | Statybos techninis reglamentas STR 1.01.03:2017 „Statinių klasifikavimas“, patvirtintas Lietuvos Respublikos aplinkos ministro 2016 m. spalio 27 d. įsakymu Nr. D1-713 „Dėl Statybos techninio reglamento STR 1.01.03:2017 „Statinių klasifikavimas“ patvirtinimo“ |
|  | <https://www.e-tar.lt/portal/lt/legalActEditions/c14e6210afe511e6b844f0f29024f5ac> |
|  | Sutikimų tiesti susisiekimo komunikacijas, inžinerinius tinklus ir statyti jiems funkcionuoti būtinus statinius valstybinėje žemėje, kurioje nesuformuoti žemės sklypai Kaišiadorių savivaldybės miestų ir miestelių teritorijose, išdavimo taisyklės, patvirtintos Kaišiadorių savivaldybės tarybos 2024 m. sausio 25 d. Nr. V17E-15 sprendimu „Dėl Kaišiadorių rajono savivaldybės Sutikimų tiesti susisiekimo komunikacijas, inžinerinius tinklus ir statyti jiems funkcionuoti būtinus statinius, įrengti plokščiuosius horizantaliuosius inžinierinius statinius valstybinėje žemėje, kurioje nesuformuoti žemės sklypai, išdavimo taisyklių patvirtinimo“ (toliau – Taisyklės) |
|  |  |
| Informacija ir dokumentai, kuriuos turi pateikti asmuo | 1. Užpildytą elektroninę prašymo formą. 2. Naudojantis Žemės informacinės sistemos (toliau – ŽIS) paslaugos priemonėmis įkelti (\*.dwg arba \*. shp formatu) arba įbraižyti planuojamas tiesti susisiekimo komunikacijas, inžinerinius tinklus ir statyti jiems funkcionuoti būtinus statinius, planuojamus įrengti plokščiuosius horizontalius inžinerinius statinius. 3. Statybos rangos sutartį, kai prašymą išduoti sutikimą teikia statinio statybos rangovas. 4. Patvirtintą teritorijų planavimo dokumentą ar žemės valdos projektą, kuriame numatyta tiesti susisiekimo komunikacijas, inžinerinius tinklus ir statyti jiems funkcionuoti būtinus statinius, kai jis yra parengtas. Patvirtintą teritorijų planavimo dokumentą ar žemės valdos projektą privaloma pateikti, kai planuojama tiesti Taisyklių 5.1, 5.3 ir 5.4 papunkčiuose nurodytas susisiekimo komunikacijas ar inžinerinius tinklus. 5. Kai planuojamų tiesti susisiekimo komunikacijų, inžinerinių tinklų ir statyti jiems funkcionuoti būtinų statinių apsaugos zonos, kuriose taikomos specialiosios žemės naudojimo sąlygos, kirs žemės sklypų ribas, turi būti pateikiamas šių žemės sklypų savininkų arba valstybinės ar savivaldybės žemės patikėtinio sutikimas dėl papildomų specialiųjų žemės naudojimo sąlygų žemės sklypams taikymo. 6. Suderinimą patvirtinantį dokumentą (-us), Taisyklių 7.6.1. – 7.6.6. papunkčiuose nurodytais atvejais. |
| Paslaugos teikėjas | Danguolė Jacinavičienė, Architektūros ir teritorijų planavimo skyriaus vyriausioji specialistė,  tel. (+370 609) 25 868,  el. p. [danguole.jacinaviciene@kaisiadorys.lt](mailto:danguole.jacinaviciene@kaisiadorys.lt)  Asta Kurgonaitė, Architektūros ir teritorijų planavimo skyriaus vyriausioji specialistė,  tel. (+370 603) 32 387,  el. p. [asta.kurgonaite@kaisiadorys.lt](mailto:asta.kurgonaite@kaisiadorys.lt) |
| Paslaugos suteikimo trukmė | 10 d. d. |
| Paslaugos suteikimo kaina (jei paslauga teikiama atlygintinai) | Paslauga teikiama nemokama. |
| Prašymo forma, pildymo pavyzdys ir prašymo turinys | Elektroninė prašymo forma pildoma ŽIS |
| Paslaugos teikėjo veiksmų (neveikimo) apskundimo | Atsakymas (sprendimas) per vieną mėnesį nuo jo paskelbimo arba įteikimo suinteresuotam asmeniui dienos gali būti skundžiamas Kaišiadorių rajono savivaldybės merui (Katedros g. 4, Kaišiadorys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Kauno apygardos skyriui (Laisvės al. 36, LT-44240 Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, arba Regionų administraciniam teismui bet kuriuose šio teismo rūmuose (Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio Pylimo g. 9, Klaipėda; Kauno rūmai, A. Mickevičiaus g. 8A, Kaunas) Lietuvos Respublikos administracinių bylų teisenos įstatymo nustatyta tvarka. |
| Prašymo priėmimo vieta | Paslauga teikiama el. būdu per ŽIS <https://www.planuojustatau.lt/eptp/service.html?id=136937041> |